ØNSKER DEBATT: Mange somaliere ser på det å skille seg som eneste innntektsvei, sier Kadra Yusuf. Foto: Roger Neumann

Kadra Yusuf: - Somaliere skiller seg, men bor sammen

Mange somaliere er skilt etter norsk lov, men gift etter islamsk lov, sier Kadra Yusuf.

Ann-Kristin Bloch Helmers

Oppdatert 18. august 2010

Artikkelen er over ti år gammel

Hun mener Norges gode velferdssystem paradoksalt nok kan ødelegge for somaliske familier.

Tall fra Statistisk sentralbyrå viser at det er 2,5 ganger så mange enslige forsørgere blant somaliere som blant øvrige innvandrere.







Et tankekors, mener Kadra Yusuf.

I en kronikk i dagens VG oppfordrer hun politikere til å diskutere problemet med trygdesvindel ut fra et etnisk perspektiv.

- Hvorfor velger så mange fra et konservativt Sunni-muslimsk land plutselig å skille seg når de kommer til Norge? spør hun.

Ute på dagtid

Ifølge Yusuf er det mange somaliere som skiller seg av økonomiske årsaker, mens de i virkeligheten fortsatt bor sammen.

Dette fører til at de lever i angst for at myndighetene skal komme på døren og avsløre jukset, mener hun.

LES OGSÅ:- Mange somaliere er ukvalifisert for arbeid i Norge

- Mannen i huset jages ut på dagtid, og moren blir alene med ansvaret for barna. Mange menn søker seg til khatmiljøet på Grønland. Familiestrukturene smuldrer opp, og det blir kaos i hjemmet, sier Kadra Yusuf.

-Premierer alememødre

Hun mener det norske velferdssystemet oppfordrer ektepar til å skille seg, og premierer alenemødre med store barneflokker.

- Disse støtteordningene blir en fattigdomsfelle for somaliere, sier hun.

- Det må stilles andre krav til somaliere enn at de skal leve på stønader.

LES OGSÅ:Somaliere uten oppholdstillatelse må ut av Norge

Politikerne er redde for å stigmatisere, men de må være villig til å ta de kjipe debattene også. Stønader til enslige forsørgere er et velferdsgode som mange har nytte av, men som en gruppe benytter seg av, og det går ut over somaliske barn, mener Kadra Yusuf.

Rekordtall

Magne Fladby, direktør for NAV Kontroll og innkreving, sier de kjenner til at det er høy risiko for denne typen juks blant somaliere.

- Vi får tips om at dette er utbredt blant somaliere. Dette er et stønadsområde vi har stort fokus på for å avdekke misbruk, sier han.

Ifølge Fladby fører de ikke statistikk på bakgrunn av etnisitet, og har heller ikke satt inn spesielle tiltak rettet kun mot somaliere.

LES OGSÅ:- Kadra banket opp

- Vi arbeider aktivt for å avdekke misbruk blant enslige forsørgere generelt, sier han.

Generelle tall på misbruk av stønadsordninger for enslige forsørgere, har økt kraftig de siste årene. I 2008 avdekket NAV Innkreving svindel for 2,3 millioner kroner, mens det i 2010 var rekordhøye 8,2 millioner kroner.

Publisert: 18.08.10 kl. 07:31 Oppdatert: 18.08.10 kl. 08:53

Les også